CELEX: 32018D0518
Language: da
Date: 2018-03-26 00:00:00
Title: Kommissionens gennemførelsesafgørelse (EU) 2018/518 af 26. marts 2018 om dyresundhedsmæssige betingelser og betingelser for udstedelse af veterinærcertifikat ved genindførsel af heste, der er registreret med henblik på konkurrencer, efter midlertidig udførsel til Indonesien, om ændring af bilag I til beslutning 93/195/EØF for så vidt angår oplysninger vedrørende Indonesien og om ændring af bilag I til beslutning 2004/211/EF for så vidt angår oplysninger vedrørende Indonesien i listen over tredjelande og dele af tredjelande, hvorfra det er tilladt at importere levende dyr af hestefamilien samt sæd, æg og embryoner fra dyr af hestefamilien til Unionen (meddelt under nummer C(2018) 1725) (EØS-relevant tekst. )

28.3.2018   
            
            
               DA
            
            
               Den Europæiske Unions Tidende
            
            
               L 84/27
            
         KOMMISSIONENS GENNEMFØRELSESAFGØRELSE (EU) 2018/518
   af 26. marts 2018
   om dyresundhedsmæssige betingelser og betingelser for udstedelse af veterinærcertifikat ved genindførsel af heste, der er registreret med henblik på konkurrencer, efter midlertidig udførsel til Indonesien, om ændring af bilag I til beslutning 93/195/EØF for så vidt angår oplysninger vedrørende Indonesien og om ændring af bilag I til beslutning 2004/211/EF for så vidt angår oplysninger vedrørende Indonesien i listen over tredjelande og dele af tredjelande, hvorfra det er tilladt at importere levende dyr af hestefamilien samt sæd, æg og embryoner fra dyr af hestefamilien til Unionen
   
      
         (meddelt under nummer C(2018) 1725)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), særlig artikel 12, stk. 1 og 4, artikel 16, stk. 2, og artikel 19, litra a) og b), og
   ud fra følgende betragtninger:
   
               (1)
            
            
               Der er ved direktiv 2009/156/EF fastsat dyresundhedsmæssige betingelser for import af levende dyr af hestefamilien til Unionen. I henhold til direktivet er import af dyr af hestefamilien til Unionen kun tilladt fra tredjelande, der opfylder visse dyresundhedsmæssige krav.
            
         
               (2)
            
            
               Bilag I til Kommissionens beslutning 93/195/EØF (2) indeholder lister over tredjelande, der er opført i sundhedskategorierne A-E. Bilag VII til nævnte beslutning indeholder blandt andet et standardsundhedscertifikat til brug ved genindførsel af registrerede heste, der har deltaget i ridekonkurrencer ved De Asiatiske Lege eller Endurance World Cup, efter midlertidig udførsel i en periode på mindre end 60 dage.
            
         
               (3)
            
            
               Ridekonkurrencerne ved De 18. Asiatiske Lege vil blive afholdt i Jakarta, Indonesien, fra den 18. august til den 2. september 2018. Konkurrencerne vil omfatte konkurrencer i ridebanespringning, dressur og military i Det Internationale Rideforbunds regi og vil også tiltrække EU-baserede ekvipager.
            
         
               (4)
            
            
               For at tillade genindførsel til Unionen mellem den 10. august 2018 og den 10. september 2018 af heste, der er registreret med henblik på konkurrencer, efter midlertidig udførsel med henblik på deltagelse i ridekonkurrencerne ved De Asiatiske Lege og for at fastlægge et standardsundhedscertifikat, der skal ledsage sådanne registrerede heste, er det nødvendigt at fastsætte, at de pågældende heste kun må genindføres til Unionen, hvis de er ledsaget af et sundhedscertifikat i overensstemmelse med modellen i bilag VII til beslutning 93/195/EØF. Det er med det formål også nødvendigt at opføre Indonesien i den relevante sundhedskategori i bilag I til nævnte beslutning.
            
         
               (5)
            
            
               Da bilag I er blevet ændret flere gange, bør det opdateres og erstattes i sin helhed af hensyn til den juridiske klarhed.
            
         
               (6)
            
            
               Beslutning 93/195/EØF bør derfor ændres.
            
         
               (7)
            
            
               Bilag I til Kommissionens beslutning 2004/211/EF (3) indeholder en liste over tredjelande, eller dele heraf, hvis der anvendes områdeopdeling, hvorfra medlemsstaterne skal tillade import af dyr af hestefamilien samt sæd, æg og embryoner af dyr af hestefamilien, samt importbetingelser.
            
         
               (8)
            
            
               Med henblik på værtsskabet for ridekonkurrencerne ved De Asiatiske Lege 2018 har Indonesiens kompetente myndigheder anmodet om, at en del af landet, nemlig en zone beliggende på og omkring en fuldt indhegnet væddeløbsbane, der ligger i et beboelsesområde i centrum af Jakarta by, og som har været tømt for dyr af hestefamilien siden maj 2016, anerkendes som en hestesygdomsfri zone. Denne hestesygdomsfrie zone er oprettet i overensstemmelse med anbefalingerne fra Verdensorganisationen for Dyresundhed (OIE) (4) og med ekspertbistand.
            
         
               (9)
            
            
               Indonesiens kompetente myndigheder har givet en række garantier, navnlig med hensyn til anmeldelsespligt for de sygdomme, der er opført i bilag I til direktiv 2009/156/EF, i deres land, og har forpligtet sig til fuldt ud at overholde nævnte direktivs artikel 12, stk. 2, litra f), for så vidt angår øjeblikkelig anmeldelse af hestesygdomme til Kommissionen og medlemsstaterne.
            
         
               (10)
            
            
               I henhold til oplysninger, som Indonesien og Verdensorganisationen for Dyresundhed (OIE) har gjort tilgængelige, er der aldrig indberettet afrikansk hestepest, venezuelansk hesteencephalomyelitis eller vesikulær stomatitis i Indonesien.
            
         
               (11)
            
            
               Der foreligger ingen indberetninger vedrørende forekomsten af dourine og snive i de senere år, men Indonesien har gennemført en omfattende serologisk undersøgelse af populationen af dyr af hestefamilien i de overvågnings- og beskyttelseszoner, der omgiver den centrale zone af den hestesygdomsfrie zone i hovedstadsområdet Jakarta, og resultaterne for afrikansk hestepest og dourine var i alle tilfælde negative. Dog blev én ud af 600 heste, der var omfattet af undersøgelsen, serologisk diagnosticeret med snive.
            
         
               (12)
            
            
               I en periode på seks måneder, der formelt begyndte den 15. februar 2018, vil den centrale zone, der omfatter den lokalitet, der er udpeget til afholdelse af De Asiatiske Lege, forblive fri for dyr af hestefamilien, og alle kontrol- og biosikkerhedsforanstaltninger i forbindelse med den hestesygdomsfrie zone vil være på plads, indtil de deltagende heste føres ind i zonen i overensstemmelse med den aftalte karantæneprotokol.
            
         
               (13)
            
            
               For at sikre en bæredygtig beskyttelse af sundhedsstatussen hos den population af dyr af hestefamilien, der befinder sig inden for den hestesygdomsfrie zone, har de indonesiske myndigheder påtaget sig at drive en karantænefacilitet inden for nævnte zone for at kontrollere indførslen af dyr af hestefamilien fra bedrifter i andre dele af Indonesien og fra visse tredjelande, der ikke er opført på listen i bilag I til beslutning 2004/211/EF. Under denne karantæne inden indførsel vil dyrene blive underkastet dyresundhedstest i overensstemmelse med Unionens importbetingelser for lande i samme sundhedskategori.
            
         
               (14)
            
            
               I betragtning af de tilfredsstillende oplysninger og garantier, som Indonesien har givet, bør Indonesien optages på listen over tredjelande i bilag I til beslutning 2004/211/EF med henblik på genindførsel af registrerede heste i perioden fra den 10. august til den 10. september 2018. Samtidig bør Indonesien områdeinddeles for så vidt angår visse hestesygdomme. I epidemiologisk henseende bør den hestesygdomsfrie zone i Indonesien opføres i sundhedskategori C på listen i bilag I til nævnte beslutning.
            
         
               (15)
            
            
               Beslutning 2004/211/EF bør derfor ændres.
            
         
               (16)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Medlemsstaterne tillader genindførsel af heste, der er registreret med henblik på konkurrencer, efter midlertidig udførsel til den del af Indonesien, der er områdeinddelt med henblik på værtsskabet for ridekonkurrencerne ved De Asiatiske Lege 2018 i Jakarta, forudsat at hestene ledsages af et korrekt udfyldt sundhedscertifikat i overensstemmelse med modellen i bilag VII til beslutning 93/195/EØF, og forudsat at hestene og de ledsagende sundhedscertifikater forelægges på indgangsgrænsekontrolstedet til Unionen inden for den frist, der er angivet i bilag I til beslutning 2004/211/EF.
   Artikel 2
   Bilag I til beslutning 93/195/EØF erstattes af teksten i bilag I til nærværende afgørelse.
   Artikel 3
   Bilag I til beslutning 2004/211/EF ændres som angivet i bilag II til denne afgørelse.
   Artikel 4
   Denne afgørelse er rettet til medlemsstaterne.
   Den anvendes indtil den 30. september 2018.
   
      Udfærdiget i Bruxelles, den 26. marts 2018.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 192 af 23.7.2010, s. 1.
   
      (2)  Kommissionens beslutning 93/195/EØF af 2. februar 1993 om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (EFT L 86 af 6.4.1993, s. 1).
   
      (3)  Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
   
      (4)  http://www.oie.int/our-scientific-expertise/specific-information-and-recommendations/international-competition-horse-movement/equine-disease-free-zones/
   
      BILAG I
      »
            BILAG I
            
               Sundhedskategori A
                (1)
            
            Schweiz (CH), Grønland (GL), Island (IS)
            
               Sundhedskategori B
                (1)
            
            Australien (AU), Hviderusland (BY), Montenegro (ME), den tidligere jugoslaviske republik Makedonien (2) (MK), New Zealand (NZ), Serbien (RS), Rusland (3) (RU), Ukraine (UA)
            
               Sundhedskategori C
                (1)
            
            Canada (CA), Kina (3) (CN), Hongkong (HK), Indonesien (3)
                (4) (ID), Japan (JP), Republikken Korea (KR), Macao (MO), Malaysia (halvøen) (MY), Singapore (SG), Thailand (TH), USA (US)
            
               Sundhedskategori D
                (1)
            
            Argentina (AR), Barbados (BB), Bermuda (BM), Bolivia (BO), Brasilien (3) (BR), Chile (CL), Costa Rica (3) (CR), Cuba (CU), Jamaica (JM), Mexico (3) (MX), Peru (3) (PE), Paraguay (PY), Uruguay (UY)
            
               Sundhedskategori E
                (1)
            
            De Forenede Arabiske Emirater (AE), Bahrain (BH), Algeriet (DZ), Israel (5) (IL), Jordan (JO), Kuwait (KW), Libanon (LB), Marokko (MA), Oman (OM), Qatar (QA), Saudi-Arabien (3) (SA), Tunesien (TN), Tyrkiet (3) (TR).
         «
      
   
      BILAG II
      I bilag I til beslutning 2004/211/EF foretages følgende ændringer:
      
                  1)
               
               
                  I skemaet indsættes i den alfabetiske rækkefølge efter ISO-kode følgende oplysninger vedrørende Indonesien mellem oplysningerne vedrørende Hongkong og oplysningerne vedrørende Israel:
                  
                              »ID
                           
                           
                              Indonesien
                           
                           
                              ID-0
                           
                           
                              Hele landet
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Gyldig fra 10. august til 10. september 2018«
                           
                        
                              ID-1
                           
                           
                              Den hestesygdomsfrie zone Jakarta (se nærmere detaljer i skema 9)
                           
                           
                              C
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
            
                  2)
               
               
                  Følgende tilføjes som skema 9:
                  
                              »Skema 9
                           
                        
                              ID
                           
                           
                              Indonesien
                           
                           
                              ID-1
                           
                           
                              Den hestesygdomsfrie zone Jakarta bestående af:
                              
                                          1)
                                       
                                       
                                          den centrale zone, der omfatter Pulomas-lokaliteten
                                       
                                    
                                          2)
                                       
                                       
                                          hovedvejskorridoren inden for overvågningszonen fra lokaliteten til den internationale lufthavn i Jakarta (Soekarno-Hatta og Halim Perdana Kusuma)«